section_heading: Neobičan nadimak
paragraph_text: Pravo Cuchulainnovo ime je Setanta. Jednoga dana, dok je još bio dijete, golim je rukama zadavio golema psa kovača Culanna, koji mu je zaprijetio da će ga ubiti, i time pokazao svoju nadnaravnu snagu. Culann se strašno razbjesnio što je ostao bez svog psa čuvara. Setanta predloži da mu on bude čuvar dok ne uzgoji novog psa. Kovač odbije njegovu ponudu, no Setantu su otada zvali Cuchulainn, "Culannov pas".